ในกรณีที่พนักงานสอบสวนแจ้งข้อเท็จจริงเกี่ยวกับการกระทำความผิดไม่ครบถ้วน มีผลต่อเจตนาของโจทก์ร่วมอย่างไร?
หัวข้อ หลักเกณฑ์การฟ้องคดีอาญาในความผิดต่อส่วนตัว | เจาะหลัก สกัดฎีกา 5 ดาว เตรียมสอบ 3 สนาม อัพเดท ที่ ลอว์สยาม ดอทคอม

[กลับหน้าหลัก : รวมบทความกฎหมายที่น่าสนใจ] หลักเกณฑ์การฟ้องคดีอาญา ในความผิดต่อส่วนตัว หลักเกณฑ์การฟ้องคดีอาญา ในความผิดต่อส่วนตัว ผู้เสียหายจะฟ้องคดีได้ต่อเมื่อ ร้องทุกข์หรือฟ้องเอง ภายในระยะเวลา 3 เดือน นับแต่รู้เรื่องและรู้ตัวผู้กระทำความผิด ตามประมวลกฎหมายอาญามาตรา 96 โดยมีหลักเกณฑ์ ตาม ป.วิ.อ.ดังนี้
1.ผู้ร้องทุกข์ต้องเป็นผู้เสียหายตามมาตรา 2(4)
2.ต้องกล่าวหาต่อเจ้าหน้าที่ ตามมาตรา 123 
3.ต้องมีการกล่าวหาว่ามีความผิดอาญา 
             
คำพิพากษาฎีกาที่ 2437/2560 โจทก์ร่วมมีมติให้ร้องทุกข์ต่อพนักงานสอบสวนดำเนินคดีแก่จำเลยทั้งสองในความผิดฐานยักยอกเงิน 3,686,160 บาท ของโจทก์ร่วม  เป็นการแสดงเจตนาของโจทก์ร่วมโดยชัดแจ้งว่า โจทก์ร่วมได้กล่าวหาต่อพนักงานสอบสวนโดยมีเจตนาให้จำเลยทั้งสองได้รับโทษในความผิดฐานยักยอกเงิน 3,686,160 บาท ซึ่งรวมเงิน 502,190 บาท ที่เป็นของเดือนมกราคม 2556 ด้วย #จึงเป็นคำร้องทุกข์ที่ชอบด้วยกฎหมายตามป.วิ.อ.มาตรา2(7)

ส่วนการที่ประธานโจทก์ร่วมแจ้งต่อที่ประชุมว่าตรวจสอบพบจำเลยทั้งสองทุจริต ยักยอกเงินนับจากเดือนกุมภาพันธ์ถึงเดือนพฤษภาคม 2556 เป็นเงิน 3,686,160 บาท เป็นเพียงข้อมูลเกี่ยวกับเวลาเกิดเหตุ ที่ประธานแจ้งที่ประชุมไม่ครบถ้วนเท่านั้น เป็นหน้าที่ของพนักงานสอบสวน ที่จะต้องดำเนินการรวบรวมพยานหลักฐาน 

แม้พนักงานสอบสวนแจ้งข้อเท็จจริงเกี่ยวกับการกระทำความผิด เป็นเดือนกุมภาพันธ์ถึงเดือนพฤษภาคม 2556 โดยไม่ได้แจ้งถึงเดือนมกราคม 2556 ด้วย ก็เป็นความคลาดเคลื่อนของพนักงานสอบสวน ในการตรวจสอบและแจ้งข้อเท็จจริงแก่ผู้ต้องหา แต่หาได้มีผลเปลี่ยนแปลงเจตนาของโจทก์ร่วม ที่ประสงค์ให้จำเลยทั้งสองได้รับโทษในความผิดฐานยักยอกไม่ คำพิพากษาฎีกาที่ 2437/2560
ในกรณีที่พนักงานสอบสวนแจ้งข้อเท็จจริงเกี่ยวกับการกระทำความผิดไม่ครบถ้วน ไม่มีผลต่อเจตนาของโจทก์ร่วมที่ประสงค์ให้จำเลยทั้งสองได้รับโทษในความผิดฐานยักยอกเงิน ตามคำพิพากษาฎีกาที่ 2437/2560 ดังนี้

แม้พนักงานสอบสวนจะมีการแจ้งข้อเท็จจริงเกี่ยวกับการกระทำความผิดว่าเป็นช่วงเดือนกุมภาพันธ์ถึงเดือนพฤษภาคม 2556 และไม่ได้แจ้งถึงเดือนมกราคม 2556 ด้วย ก็ถือเป็นความคลาดเคลื่อนของพนักงานสอบสวนในการตรวจสอบและแจ้งข้อเท็จจริงแก่ผู้ต้องหา แต่การคลาดเคลื่อนดังกล่าวไม่ได้เปลี่ยนแปลงเจตนาของโจทก์ร่วมที่มีความประสงค์ให้จำเลยทั้งสองได้รับโทษในความผิดฐานยักยอกเงินอยู่แล้ว

ข้อสรุป
เจตนาของโจทก์ร่วมยังคงชัดเจนและไม่เปลี่ยนแปลงแม้พนักงานสอบสวนจะมีการแจ้งข้อเท็จจริงเกี่ยวกับการกระทำความผิดไม่ครบถ้วน
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา)